b'\n_START_ARTICLE_\nDorska selitev\n_START_SECTION_\nLegenda\n_START_PARAGRAPH_\nMit govori o vrnitvi Heraklidov (gr\xc5\xa1ko \xe1\xbc\x98\xcf\x80\xce\xb9\xcf\x83\xcf\x84\xcf\x81\xce\xbf\xcf\x86\xe1\xbd\xb4 \xcf\x84\xe1\xbf\xb6\xce\xbd \xe1\xbc\xa9\xcf\x81\xce\xb1\xce\xba\xce\xbb\xce\xb5\xce\xb9\xce\xb4\xe1\xbf\xb6\xce\xbd). Zgodovinarji klasi\xc4\x8dne Gr\xc4\x8dije imajo mit hipoteti\xc4\x8dno za resni\xc4\x8den dogodek in so ga imenovali dorska selitev. Pomen se je ve\xc4\x8dkrat menjal, ker so ga zgodovinarji, filologi in arheologi uporabljali, da bi razlo\xc5\xbeili  nepovezanost, ki se je izra\xc5\xbeala v podatkih z njihovih podro\xc4\x8dij. Na\xc4\x8din prihoda dorske kulture na nekatere otoke v Sredozemskem morju, kot je Kreta, ni dobro pojasnjen. Dorci so kolonizirali \xc5\xa1tevilna mesta na Kreti.\n_START_SECTION_\nStara teza\n_START_PARAGRAPH_\n\xc4\x8ceprav ena skupina strokovnjakov meni, da so Dorci od nekdaj naseljevali obmo\xc4\x8dje Peloponeza, anti\xc4\x8dna tradicija ni takega mnenja. O dorski selitvi pi\xc5\xa1ejo Herodot, Tukidid, Apolodor Atenski, Diodor Sicilski, Pavzanij, to potrjujejo tudi arheolo\xc5\xa1ke najdbe._NEWLINE_Tukidid meni, da so Dorci zavzeli Peloponez osemdeset let po padcu Troje. Eratosten, ki je \xc5\xbeivel v 3. stoletju pr. n. \xc5\xa1t., v svojem delu Kronologija trdi, da je bila Priamova Troja uni\xc4\x8dena leta 1184 pr. n. \xc5\xa1t. \xc4\x8ce je to to\xc4\x8dno, so Dorci naselili Peloponez okoli leta 1104 pr. n. \xc5\xa1t. Atenski govornik Izokrat in njegov u\xc4\x8denec Efor (5./4. st. pr. n. \xc5\xa1t.) sta bila prepri\xc4\x8dana, da se je dorska selitev za\xc4\x8dela leta 1069 pr. n. \xc5\xa1t._NEWLINE_Selitev Dorcev je verjetno povezana s selitvijo Tesalcev in Beo\xc4\x8danov, ki se je, tako Tukidid, odvijala 60 let po trojanski vojni. Tesalci so pod vodstvom Heraklidov zapustili Tresprotijo v ju\xc5\xbenem Epiru in naselili obmo\xc4\x8dje, ki je po njih dobilo ime Tesalija. Tesalci so potisnili Beo\xc4\x8dane, ki so do tedaj naseljevali jugozahodni del Tesalije, proti Kadmejevemu ozemlju, ki je po njih dobilo ime Beocija._NEWLINE_Dorci so se \xc5\xa1irili prek kolonij zunaj Peloponeza in so prodrli do Sporadov, Kikladov in Krete v zahodno Malo Azijo. Otok Kreta je postal Dorcem postopoma popolnoma podrejen. Na zahodni obali Male Azije so ustanovili \xc5\xa1tevilne kolonije, zlasti Kos, Knidos in Halikarnas. Prav tako so naselili otok Rodos._NEWLINE_Napredovanje Dorcev v tem obdobju naj bi sovpadalo z za\xc4\x8detkom \xc5\xbeelezne dobe v Gr\xc4\x8diji. Dorci so se naselili v mnogih krajih starih mikenskih mest, pri \xc4\x8demer so nastale \xc5\xa1tevilne mestne dr\xc5\xbeave. Monarhija se je ohranila le v nekaterih gr\xc5\xa1kih obmejnih obmo\xc4\x8djih. Posebej o\xc4\x8ditna je bila voja\xc5\xa1ka, stroga narava Dorcev._NEWLINE_Selitev Dorcev so prav tako lahko povzro\xc4\x8dili Brigi, pleme, ki je s severa vpadlo v Makedonijo in Trakijo ter v nadaljevanju v severno Gr\xc4\x8dijo.\n_START_SECTION_\nSedanje stanje raziskav\n_START_PARAGRAPH_\nArheolo\xc5\xa1ke raziskave zadnjih desetletij so pokazale, da je moral biti padec mikenske kulture posledica splo\xc5\xa1nega in trajnega dalj\xc5\xa1ega obdobja socialne krize, ki je bila posledica razli\xc4\x8dnih dejavnikov._NEWLINE_Ni znanih artefaktov v osrednji ali ju\xc5\xbeni Gr\xc4\x8diji, ki bi jih lahko jasno dodelili Dorcem. \xc4\x8ceprav so grobo, ro\xc4\x8dno izdelano keramiko na\xc5\xa1li v \xc5\xa1tevilnih mikenskih naseljih, tudi v Mikenah, nad plastmi uni\xc4\x8devanja ter zunaj in v Ajgejri na severu Peloponeza, je vendar ne moremo povezati z neko "etni\xc4\x8dno skupino". Prav tako ni pri\xc5\xa1la z naselitvijo. Poleg tega je mikenska kultura okrog 1200 \xc5\xa1e vedno obstajala skoraj do srede 12. st. pr. n. \xc5\xa1t. Prvi\xc4\x8d so okoli 1050 pr. n. \xc5\xa1t. pomembne spremembe, saj lahko sledimo poznoheladskemu slogu IIIC na prehodu okrasne keramike v submikenski in predgeometri\xc4\x8dni slog. Hkrati je bila uvedena kremacija. Na podlagi teh izsledkov raziskav dorska selitev verjetno ni bila vzrok za propad mikenske civilizacije. Nekateri zgodovinarji, na primer Jonathan Hall, ustrezno upo\xc5\xa1tevajo porazdelitev gr\xc5\xa1kih nare\xc4\x8dij._NEWLINE_Kljub vsemu se po\xc4\x8dasno priseljevanje skupin Dorcev v pomikenskem obdobju mnogim raziskovalcem zdi verjetno. Odlo\xc4\x8dilni dejavnik je ugotovitev, da  ni sledov dorskega nare\xc4\x8dja v pisnih dokumentih mikenskega obdobja (linearna pisava B), ugotovljeno pa je, da so v klasi\xc4\x8dnem obdobju govorili v dorskem nare\xc4\x8dju v mnogih delih Peloponeza, Krete in na ju\xc5\xbenih egejskih otokih. Poleg tega je priseljevanje po okoli 900 pr. n. \xc5\xa1t. postopno razvilo dorski tip stavbe (\xc4\x8deprav to ni dokazano)._NEWLINE_Dorci so govorili severnogr\xc5\xa1ko nare\xc4\x8dje, ki so ga poleg ahajskega in jonskega nare\xc4\x8dja govorili v klasi\xc4\x8dni antiki, v mnogih delih Peloponeza, Krete, ju\xc5\xbenih Kikladih in v gr\xc5\xa1kih mestih jugozahodne Azije.'